**נוהל טיפול בשפך כספית**

1-פתח חלונות לאוורור, צא מהחדר והרחק אחרים מאזור השפך
2-הודע למוקד הביטחון  בקמפוס ולמנהל המעבדה
3- חסום כניסה לחדר ושלט בשילוט אזהרה  : "אין כניסה, שפך כספית בחדר"
 - 4הסתייע באדם נוסף, גשו אל ארון החירום הקרוב ומגנו עצמכם בציוד מגן אישי מתאים כמפורט בהמשך
 5-   תחמו את אזור השפך. מומלץ להשתמש בשרוולי ספיגה רווים במים (ניתן אף לשפוך מים בעדינות בהיקף השפך(
-6במידה וישנם, אספו שברי זכוכית בזהירות יתרה באמצעות יעה ומרית / מלקחיים/מגב והכניסו  אותם לתוך מיכל קשיח. סמנו את המכל בתווית עליה רשום "שברי זכוכית מזוהמים בכספית".
7 -אספו את הכספית שנשפכה בעזרת אחד או יותר מהאמצעים הבאים:

משאבת ואקום בתנאי שמחובר אליה בקבוק יניקה (כמלכודת לכספית) ובו מים בכמות מינימלית שתכסה את הכספית.  את המערכת יש להציב בגיגית קשיחה.

שפכטל ויעה (ניתן לאסוף ולאחד כדוריות קטנות לגדולות)

קלפים קשיחים וגמישים

צמר גפן לח ורצועות דביקות (מסקינטייפ) לספיגת כדוריות קטנות בודדות

**8-אין להשתמש לאיסוף הכספית במטאטא /בשואב אבק/ במשאבת ואקום ללא מלכודת!!!**
9-סרקו היטב (מומלץ עם פנס) את החדר לאיתור שאריות כספית (לרבות מתחת לריהוט) ושטפו החדר במים.
10 -אספו הכספית לתוך צנצנת סגורה ושקופה עם מעט מים בתחתיתה והדביקו תווית עליה רשום "פסולת כספית" ושם מנהל המעבדה. את הצנצנת הכניסו לתוך כלי מישנה בלתי שביר שישמש כמעצרה לצורך פינוי.
11-אספו האמצעים המזוהמים לטיפול בשפך ופרטי ציוד המגן שהשתמשתם בהם (פרט למסכת פנים, יעה, מרית ומלקחיים) לתוך שקית (הנמצאת בארון החרום). סגרו באזיקון והדביקו עליה מדבקה המפרטת את תכולתה ואת שם מנהל המעבדה

-12הניחו עד לפינוי את הצנצנת המכילה פסולת הכספית, המכל ובו שברי הזכוכית המזוהמת והשקית עם האמצעים שהיו בשימוש וציוד המגן האישי המזוהם בתוך מינדף כימי תקין ופועל.
**13-אין להשליך פסולת כספית ואמצעים המזוהמים בכספית לכיור או לפח אשפה!!!**
14-שטפו ידיים היטב עם מים וסבון לאחר הורדת הכפפות.
 15-הודיעו בהקדם ליחידת הבטיחות

 **האמצעים וציוד מגן אישי הדרושים לטיפול בשפך כספית**

- חייב להימצא בארונות החירום שבמסדרונות הבניין**:**אמצעי טיפול בשפך:
\* שרוולי ספיגה
\* שקיות אטומות, אזיקונים לקשירתן  ומדבקות סימון
\* יעה, מרית ומלקחיים
\* פנס

ציוד מגן אישי:
\* מסיכת פנים עם פילטר מתאים לכספית (מצוין Hg על גבי הפילטר) \* חליפת מגן
\* כפפות PVC
\* מגני נעליים